แวะผ่านมาเลยเข้าไปลองชิมชาบูตามรีวิวของ wongnai วันนี้ขออัพเดตเฉพาะราคาแล้วกันค่ะ รูปก็มีหลายๆคนรีวิวกันแล้ว ก็ตามนั้นเลย

เรื่องรสชาติน้ำซุป ออกไปทางจืด แต่หลังจากต้มผัก เนื้อสัตว์ก็หวานดีแบบไม่ใช่ผงชูรสหรือน้ำตาล ถือว่าผ่านนะคะ (โดยส่วนตัว) เผือกที่มีในชุดผักช่วยเพิ่มความหวานหอมได้ดีเลย ชอบมาก

ชุดผัก (มาพร้อมเซตที่สั่ง) สดสะอาดและคุ้มอยู่ มีเส้นบะหมี่ ลูกชิ้นหมู (4ลูก) เต้าหู้ขาวและผักต่างๆ ต่อ 1 คนก็อิ่มดีค่ะ วันที่ทานสั่งชุดซีฟู้ด (220 บาท) ได้ปลาหมึกมา 5 ชิ้น กุ้ง 4 ตัวขนาดกลางๆ เนื่อปลา 4 ชิ้นและแมงกะพรุนประมาณ 5-6 ชิ้นขนาดกลางๆ ถามว่าอิ่มไหม ตอบว่าไม่ค่ะ เลยสั่งเนื้อสไลด์มาเพิ่ม 1 จาน (80 บาท) ได้เนื้อแบบบางมากๆ 7 ชิ้น คิดว่าแพงไปนะคะ

และที่พลาดไม่ได้ลูกชิ้นกุ้งทอด อ่านรีวิวมาเยอะว่าขึ้นราคาเป็น 60 บาท 3 ลูก ล่าสุดที่ทาน 2-3 วันก่อน ราคา 65 บาทแล้วค่ะ โอ้ว..แพงจัง แต่ยอมรับว่าอร่อยค่ะ

น้ำจิ้มที่ให้ปรุงเองรสชาติดีนะคะ คิดเองอีกแล้วว่าอร่อยกว่า ok shabu คือไม่เค็มไป

โดยรวมอาหารสด สะอาด พนักงานใส่ใจดี ร้านสะอาด แต่อาหารแอบแพงไปนะคะ รวมบิลวันที่ทาน 380 บาท

- ชุดซีฟู้ด 220 บาท
- เนื้อไทยสไลด์ 80 บาท
- ลูกชิ้นกุ้งทอด 65 บาท
- น้ำเปล่า+น้ำแข็ง 15 บาท

ไม่มี service charge มีปีโป้ให้ 2 หลอดตอนทานเสร็จ+ฮาร์ทบีท 1 เม็ด